1.

A 28. fejezetben az emberi fogyasztásra szánt élő halak, élő rákfélék és az ezekből származó, emberi fogyasztásra szánt állati eredetű termékek Unióba történő beléptetésére vonatkozó állategészségügyi/hatósági bizonyítványminta (MODEL FISH-CRUST-HC) a következőképpen módosul: a) a II.2.3.1. pont helyébe a következő szöveg lép: „(4)(6)[II.2.3.1. A II.2.4. részben említett követelmények vonatkoznak rájuk, és a következő kóddal(5) ellátott [országból](4) [területről](4) [körzetből](4) [kompartmentből](4) származnak:_-__, amely e bizonyítvány kiállításának időpontjában szerepel egy, a Bizottság által az (EU) 2016/429 rendelet 230. cikke (1) bekezdésének megfelelően elfogadott, harmadik országokat és területeket felsoroló jegyzékben a(z) [vízi állatok](3) [élő víziállatoktól eltérő, víziállatokból származó állati eredetű termékek](3) Unióba történő beléptetése tekintetében;]” b) a megjegyzések szövegének helyébe a következő szöveg lép: „Megjegyzések A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e bizonyítványnak az Európai Unióra való hivatkozásait úgy kell értelmezni, hogy azok Észak-Írország tekintetében magukban foglalják az Egyesült Királyságot is. Víziállat alatt az (EU) 2016/429 európai parlamenti és tanácsi rendelet 4. cikkének 3. pontjában meghatározott víziállat értendő. Tenyésztett víziállat alatt az (EU) 2016/429 rendelet 4. cikkének 7. pontjában meghatározott, akvakultúrában tartott víziállat értendő. Valamennyi olyan víziállatnak és az élő víziállatoktól eltérő víziállatoktól származó állati eredetű terméknek, amelyre e bizonyítvány II.2.4. része vonatkozik, a Bizottság által az (EU) 2016/429 rendelet 230. cikke (1) bekezdésének megfelelően elfogadott, harmadik országokat és területeket felsoroló jegyzékben szereplő országból/területről/körzetből/kompartmentből kell származnia. A bizonyítvány II.2.4. része nem alkalmazandó a következő rákfélékre és halakra, ezért ezek származhatnak a Bizottság által az (EU) 2017/625 rendelet 127. cikke (2) bekezdésének megfelelően megállapított jegyzékben felsorolt országból/területről vagy azok részéből: a) a 853/2004/EK rendeletben meghatározott vonatkozó különleges követelményeknek megfelelően csomagolt és címkézett rákfélék, amelyek a vízi környezetbe visszakerülve túlélésre nem képesek, b) további feldolgozás nélkül emberi fogyasztásra szánt rákfélék, amennyiben azokat kiskereskedelmi kiszerelésbe csomagolták a 853/2004/EK rendeletben az ilyen csomagolásokra vonatkozóan meghatározott rendelkezéseknek megfelelően, c) a 853/2004/EK rendeletben meghatározott vonatkozó különleges követelményeknek megfelelően emberi fogyasztás céljából csomagolt és címkézett rákfélék, amelyeket a feldolgozás helyén történő átmeneti tárolás nélkül további feldolgozásra szánnak, d) feladás előtt levágott és kizsigerelt halak. Ez a bizonyítvány a 853/2004/EK rendelet III. mellékletének VII. szakaszával összhangban emberi fogyasztásra szánt állati eredetű termékekre és élő víziállatokra vonatkozik, beleértve az (EU) 2016/429 rendelet 4. cikkének 52. pontjában meghatározott, járványügyi intézkedést végrehajtó akvakultúrás élelmiszeripari létesítménybe szánt víziállatokat is. Ezt az állategészségügyi/hatósági bizonyítványt az (EU) 2020/2235 végrehajtási rendelet I. mellékletének 4. fejezetében található bizonyítványkitöltési útmutatónak megfelelően kell kitölteni. I. rész: I.20. rovat: Jelölje be a „Konzervipar” opciót az olyan egész hal esetében, amelyet kezdetben páclében –9 °C-on, illetve –18 °C-nál magasabb hőmérsékleten fagyasztottak be, és amelyet konzervgyártásra szánnak a 853/2004/EK rendelet III. melléklete VIII. szakasza I. fejezete II.(7) pontjának a követelményeivel összhangban. Egyéb esetben jelölje be az „Emberi fogyasztásra szánt termékek” vagy a „További feldolgozás” opciót. I.27. rovat: Tüntesse fel a Harmonizált Rendszer (HR) szerinti megfelelő kódokat, például a következő vámtarifaszámokat alkalmazva: 0301 , 0302 , 0303 , 0304 , 0305 , 0306 , 0307 , 0308 , 0511 , 1504 , 1516 , 1518 , 1603 , 1604 , 1605 vagy 2106 . I.27. rovat: A szállítmány leírása: „Az áru jellege”: akvakultúrában tenyésztett vagy vadon befogott. „A kezelés típusa”: élő, hűtött, fagyasztott, vagy feldolgozott. „Előállító üzem”: ide tartoznak a feldolgozóhajók, a fagyasztóhajók, a hűtőhajók, a hűtőházak és a feldolgozóüzemek. II. rész: (1) A bizonyítvány II.1. része nem alkalmazandó azokra az országokra, amelyek ekvivalenciamegállapodásokban vagy egyéb uniós jogszabályokban meghatározott különleges közegészségügyi bizonyítványozási követelményeket alkalmaznak. (2) A bizonyítvány II.2. része nem alkalmazandó, és törölni kell, ha a szállítmányt a következők alkotják: a) az (EU) 2018/1882 bizottsági végrehajtási rendelet ( *1 ) mellékletében felsorolt fajoktól eltérő fajok; vagy b) a halászhajókról emberi fogyasztás céljából kirakott vadon élő víziállatok és az ilyen víziállatokból származó állati eredetű termékek; vagy c) az Unióba közvetlen emberi fogyasztás céljából beléptetett, az élő víziállatoktól eltérő, állatokból származó állati eredetű termékek. (3) Az (EU) 2018/1882 végrehajtási rendelet mellékletében szereplő táblázat 3. és 4. oszlopában felsorolt fajok. A 4. oszlopban felsorolt fajok csak az (EU) 2020/692 felhatalmazáson alapuló végrehajtási rendelet 171. cikkében meghatározott feltételek mellett tekinthetők vektornak. (4) A megfelelő rész megtartandó/a nem kívánt rész törlendő. (5) Adja meg a harmadik ország/terület/körzet/kompartment kódját a Bizottság által az (EU) 2016/429 rendelet 230. cikke (1) bekezdésének megfelelően elfogadott, harmadik országokat és területeket felsoroló jegyzékben megadottak szerint. (6) E bizonyítvány II.2.3.1., II.2.3.2. és II.2.4. része nem alkalmazandó és azt törölni kell, ha a szállítmány csak a következő rákféléket vagy halakat tartalmazza: a) a 853/2004/EK rendeletben meghatározott vonatkozó különleges követelményeknek megfelelően csomagolt és címkézett rákfélék, amelyek a vízi környezetbe visszakerülve túlélésre nem képesek, b) további feldolgozás nélkül emberi fogyasztásra szánt rákfélék, amennyiben azokat kiskereskedelmi kiszerelésbe csomagolták a 853/2004/EK rendeletben az ilyen csomagolásokra vonatkozóan meghatározott rendelkezéseknek megfelelően, c) a 853/2004/EK rendeletben meghatározott vonatkozó különleges követelményeknek megfelelően emberi fogyasztás céljából csomagolt és címkézett rákfélék, amelyeket a feldolgozás helyén történő átmeneti tárolás nélkül további feldolgozásra szánnak; d) feladás előtt levágott és kizsigerelt halak. (7) Akkor alkalmazandó, ha az Unión belüli rendeltetési hely szerinti tagállam az (EU) 2018/1882 végrehajtási rendelet 1. cikkének 3. pontjában meghatározott C kategóriájú betegség tekintetében „betegségtől mentes” státusszal rendelkezik, vagy az (EU) 2016/429 rendelet 31. cikkének (2) bekezdésével összhangban létrehozott önkéntes mentesítési program tárgyát képezi, egyébként törlendő. (8) Akkor alkalmazandó, ha az Unión belüli rendeltetési hely szerinti tagállamban az (EU) 2016/429 rendelet 226. cikke szerint a Bizottság által engedélyezett nemzeti intézkedések vannak érvényben egy adott betegségre vonatkozóan, egyébként törlendő. (9) Az (EU) 2020/692 felhatalmazáson alapuló rendelet XXIX. mellékletében szereplő táblázat 2. oszlopában olyan betegségek tekintetében felsorolt fajok, amelyekre vonatkozóan a tagállamokban az (EU) 2016/429 rendelet 226. cikkében előírt nemzeti intézkedések vannak érvényben. (10) Aláíró: — a hatósági állatorvos, ha a II.2. részt nem törlik az állategészségügyi igazolásból — a bizonyítványt kiállító tisztviselő vagy a hatósági állatorvos, ha az állategészségügyi igazolás II.2. része törlésre kerül. (*1) A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).”"